તેમણે ઉમેર્યું કે, આ અછતગ્રસ્‍ત તાલુકાઓમાં પશુપાલકોને પણ ઓછા વરસાદને કારણે ઘાસચારો મેળવવામાં મુશ્‍કેલી પડતી હોય છે અને પશુ સાચવવાનું મોંઘુ પડતું હોય છે તેથી આવા અબોલ પશુઓને સાચવવા અને પશુપાલકોને મદદરૂપ થવા જયા જયા ઢોરવાડા ઉભા કરવામાં આવશે તથા પાંજરાપોળ અને ગોૈશાળામાં જે પશુઓ રાખવામાં આવે છે તેમને સાચવવામા઼ મદદરૂપ થવા માટે ગુજરાત સરકાર દ્વારા પશુદીઠ રૂા. ૨૫ ની મદદ કરવામાં આવે છે તેમાં વધારો કરીને જયારે મોટા પ્રમાણમાં પશુઓને ઢોરવાડામાં મુકવામાાં આવે ત્‍યારે તેના સંચાલકોની માંગ આવ્‍યેથી બે મહિના માટે મોટા પશુદીઠ રૂા. ૭૦ની સહાય આપવામાં આવશે. જેના કારણે જે બે મહિના મોટા પ્રમાણમાં આ સંસ્‍થાઓ પશુઓને સાચવશે ત્‍યારે તેમને રૂા. ૭૦ની સહાય મળવાને કારણે તેમનું ભારણ ઘટશે. આ બે મહિના સિવાયના બાકીના સમયમાં હાલ જે રીતે પશુદીઠ રૂા. રપ ની સહાય આપવામાં આવે છે એ યથાવત ચાલુ રહેશે. અત્‍યારે જે પશુપાલકો પોતાના ઘરે ગાય-ભેંસ જેવા પશુઓ રાખે છે તેમને ર રૂપિયા કિલોના ભાવે જે ઘાસ આપવામાં આવે છે તે પ્રમાણે હવે આ અછતગ્રસ્‍ત જાહેર કરેલા ૫૧ તાલુકાઓમાં પણ પશુદીઠ રૂા. ર કિલોના ભાવે ઘાસ અપાશે. આ અછત રાહતનો અમલ તા. ૧-૧૨-૨૦૧૮થી કરવામાં આવશે. આ માટે ભારત સરકાર અને ગુજરાત સરકાર દ્વારા ખેડૂતો, પશુપાલકો માટે રૂા. ૩૦૦૦ કરોડથી વધુ રકમનો ખર્ચ કરવામાં આવશે.